Prognoza meteo, 14 mai. Se întorc ploile și temperaturile scăzute
- Mădălina Sfrijan
- 14 mai 2024, 06:34
Prognoza meteo, 14 mai. După câteva zile însorite, temperaturile scăzute revin în România. Marți, valorile termice maxime se vor încadra între 14 și 23 de grade Celsius. Potrivit meteorologilor, precipitațiile vor fi prezente majoritatea regiunilor țării.
Prognoza meteo,14 mai. Vremea în țară
În majoritatea regiunilor țării se va înregistra o scădere a temperaturilor. Conform prognozei ANM, în zonele vestice și nord-vestice, valorile termice vor fi în limitele normale pentru această perioadă.
În prima parte a zilei, cerul va avea înnorãri temporare, iar după-amiaza şi seara vor fi averse, însoţite şi de descãrcãri electrice, local în zonele montane şi submontane în special ale Carpaţilor Occidentali şi Meridionali, transmit meteorologii.
Vântul va fi slab până la moderat, cu unele intensificări temporare în sudul Banatului. Temperaturile maxime vor varia între 14 și 23 de grade Celsius, iar cele minime între 3 și 10 grade Celsius. În prima parte a zilei se va forma ceață, iar în depresiunile din estul Transilvaniei vor fi condiții de brumă. Potrivit ANM, presiunea atmosferică va fi ușor variabilă pe întreg parcursul zilei.
Vreme răcoroasă în Capitală
Vremea se menține răcoroasă și în Capitală. După zilele călduroase din perioada sărbătorilor pascale, valorile termice vor fi mai scăzute. Prognoza meteo pentru ziua de 14 mai arată că vântul va sufla cu intensitate pe parcursul zilei.
În București, cerul va fi parțial noros, iar maximele se vor situa între 19 și 21 de grade Celsius. Valorile termice minime vor fi cuprinse între 7 și 9 grade Celsius.
Prognoza meteo, 14 mai. Lapoviță și ninsoare pe crestele înalte
La munte, vremea se menține friguroasă în următoarele ore. Potrivit meteorologilor, cerul va avea înnorări temporare, iar după-amiaza şi seara vor fi averse. Acestea vor fi însoţite şi de descãrcãri electrice, local în Carpaţii Occidentali şi Meridionali.
„Valorile termice vor fi comparabile cu cele din intervalul anterior şi vor caracteriza o vreme relativ rece pentru aceastã dată.”, anunță ANM.
În plus, laaltitudini de peste 2000 m se vor înregistra precipitaţii sub formã de lapoviţã şi ninsoare. Pe întreg parcursul zilei, vântul va sufla slab şi moderat.